laion/Wikipedia-Exotic huggingface dataset:
משה צבי אריה ביק

משה צבי אריה ביק (כ"ג בטבת ה'תרע"א, 23 בינואר 1911 – י"ט בסיוון ה'תש"נ, 9 בספטמבר 1990) היה רב ופוסק בארצות הברית. נולד במז'יבוז' לרב העיר הרב חיים יחיאל מיכל ביק ולמרים (הורביץ). בגיל 15 הוסמך להוראה על ידי רבי שלום מוטרפרל מפרוסקורב (חלימניצקי). נשא בשנת ה'תרצ"ב את זיסל בת יצחק אייזיק באלד. בשנת תרפ"ו היגר לארצות הברית ושימש את הרב מאיר דן פלוצקי, ששהה אז בארצות הברית. למד בישיבת רבינו יצחק אלחנן אצל הרבנים שמעון שקופ ומשה סולובייצ'יק. בשנת ה'תרצ"ג מונה לרב בית כנסת ברובע ברונקס שבניו יורק ובשנת ה'תרצ"ו מונה לרב קהילת יוצאי קרשניק "בני משה" בברונקס. בתרצ"ז יסד את ישיבת אהבת תורה במקום, ובתש"א יסד בית יעקב לבנות. בשנת ה'תש"ב מונה לראש ישיבה בישיבת חתן סופר, ובשנת ה'תשכ"ב מונה לר"מ בישיבת נייטרה במאונט קיסקא. בשנת ה'תשכ"ז עבר לשכונת בורו פארק שבברוקלין. והיה שם מגדולי הפוסקים. כיהן כחבר באגודת הרבנים, בוועד ההנהלה של התאחדות הרבנים. ומנשיאי ועד למען טהרת המשפחה בא"י (וראש ההנהלה של המשרד בארצות הברית). ומנשיאי ארגון עזרת תורה. הרב שאול בער ביק. הרב אברהם יהושע השיל, ממלא מקומו, חבר נשיאות התאחדות הרבנים. הרב יצחק נתן, רב קהילת נחלת משה. חיה חנה, אשת הרב יצחק יעקב שפיגל אדמו"ר מאסטרוב קולשין. דבורה רבקה, אשת הרב חיים אלעזר פרידמן, גאב"ד טענקא בברוקלין.
S.C.I.E.N.C.E.

S.C.I.E.N.C.E. (מ.ד.ע.) הוא אלבומה השני של להקת הרוק האלטרנטיבי, אינקיובס. באלבום ניתן לשמוע לראשונה את השפעות ההיפ הופ שהביא עמו די.ג'יי לייף ללהקה. נוסף על השירים כולל האלבום גם וידאו קליפ לשיר A Certain Shade of Green. הרצועה האחרונה באלבום כוללת בנוסף לשיר Calgone גם שני "שירי בונוס": "Seglue 1" ו-"Jose Loves Kate Moss". מידע על האלבום S.C.I.E.N.C.E. באתר MusicBrainz מידע על האלבום S.C.I.E.N.C.E. באתר AllMusic האלבום S.C.I.E.N.C.E. באתר Discogs האלבום S.C.I.E.N.C.E. באתר ספוטיפיי האלבום S.C.I.E.N.C.E. באתר דיזר האלבום S.C.I.E.N.C.E. באתר אפל מיוזיק האלבום S.C.I.E.N.C.E. באתר טיידל
אוטו ליליינטל

קארל וילהלם אוטו ליליינטל (גרמנית: Karl Wilhelm Otto Lilienthal;‏ 23 במאי 1848 – 10 באוגוסט 1896) היה מהנדס גרמני, מחלוצי התעופה. ליליינטל פעל רבות למען קידום התעופה והיה האדם הראשון שתכנן ובנה גלשן אוויר שיכול היה לשאת אדם. בהתבססו על מחקרים שניהל על מעוף הציפורים, הוא כתב ספר על אווירונאוטיקה (פורסם בשנת 1889) ששימש מאוחר יותר גם את האחים רייט. בשנת 1891 פיתח את הדרוויצר גלייטר. בשנת 1893 פיתח את הליליינטל נורמל-זגל-אפראט. בשנת 1895 פיתח את הליליינטל בי-פלאן. כרבים בתקופתו, ליליינטל חקר את מעוף הציפורים ואת תנועותיהן, אשר גרמו להן לקבל דחף וכוח עילוי שסייע להן לעוף. אחת מתגליותיו הייתה שהוא הראה את היתרון של כנף קמורה על פני כנף שטוחה. את טיסותיו ביצע ליליינטל בברלין ממרומי גבעה מלאכותית, שאותה בנה מכספו (קיימת אנדרטה לזכרו(גר') על ראש גבעה בברלין אליה מוליכות מדרגות ובתחתית הגבעה בריכה). לאחר יותר מ-2,500 טיסות הוא נהרג בגיל 48, בתאונת טיסה (הראשונה עם מתקן כבד מהאוויר), כשאיבד שליטה על דאונו עקב משב רוח לא צפוי. נמל התעופה ברלין טגל נקרא על שמו. קרחון ליליינטל בארץ גרהאם שבאנטארקטיקה נקרא על שמו. מדיה וקבצים בנושא אוטו ליליינטל בוויקישיתוף קישור לתמונה של האנדרטה לזכרו הסבר על ה"דודל" (שרבוט גוגל) שפרסמה גוגל לציון יום הולדתו ה-166 של ליליינטל, באתר מנוע החיפוש "גוגל" (באנגלית), 23 במאי 2014 אוטו ליליינטל, באתר אנציקלופדיה בריטניקה (באנגלית) כתבי אוטו ליליינטל בפרויקט גוטנברג (באנגלית) When humans learnt to fly, Google Arts & Culture, 2019 דגמי כלי הטיס שבנה "ליליינטל בי-פלאן" lilienthal-museum.de/olma ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מונתזר מאג'ד

מונתזר מאג'ד (בשוודית: Montader Madjed, בערבית: منتظر ماجد, בתעתיק מדויק: מנתט'ר מאג'ד; נולד ב-24 באפריל 2005 בינשפינג שבשוודיה) הוא כדורגלן עיראקי-שוודי המשחק בעמדת קשר הכנף בקבוצת המארבי מליגת העל השוודית ובנבחרת עיראק. מאג'ד גדל במחלקת הנוער של אוסטרס. ב-8 בינואר 2021 חתם על חוזה לשלוש שנים וחצי בוורברגס מליגת העל השוודית. הוא ערך שמונה הופעות ליגה במדי המועדון. ב-10 באוגוסט 2022 חתם על חוזה לשלוש שנים וחצי בהמארבי מליגת העל השוודית. מאג'ד נכלל בסגל נבחרת עיראק לטורניר גביע אסיה 2023, על-אף שלא ערך הופעות במדי הנבחרת עד למועד הזימון. ב-6 בינואר 2024 ערך את הופעת הבכורה שלו בנבחרת עיראק, בהפסד 1-0 לנבחרת קוריאה הדרומית במשחק ידידות. מונתזר מאג'ד, באתר Transfermarkt מונתזר מאג'ד, באתר Soccerway מונתזר מאג'ד, באתר WorldFootball.net מונתזר מאג'ד, באתר National Football Teams מונתזר מאג'ד, באתר FootballDatabase.eu Bois värvar unge talangen Montader Madjed באתר Hallands Nyheter, ‏ 27 בנובמבר 2020 (בשוודית) Montader Madjed och Casper Eklund klara för Hammarby באתר הרשמי של המארבי, 10 באוגוסט 2022 (בשוודית) شاهد: بطريقةٍ جديدةٍ.. مدربُ المنتخب الوطنيّ كاساس يعلنُ القائمةَ النهائية لكأسِ آسيا 2023 والمُؤلفة من 26 لاعباً בחשבון הטוויטר הרשמי של התאחדות הכדורגל העיראקית, 27 בדצמבר 2023 (בערבית)
הוגו בוילה

הוגו בוילה סאם (בספרדית: Hugo Buyla Sam; נולד ב-8 במרץ 2005 בסרגוסה שבספרד) הוא כדורגלן יליד ספרד המשחק בעמדת הבלם בקבוצת סמפדוריה מהסרייה ב', בהשאלה מאטאלנטה, ובנבחרת גינאה המשוונית. בוילה נולד בסרגוסה שבספרד. הוא גדל במחלקת הנוער של ריאל סרגוסה, ובשנת 2021 עבר למחלקת הנוער של אטאלנטה. ב-31 באוגוסט 2023 הושאל לסמפדוריה מהסרייה ב', וב-31 באוקטובר ערך את הופעת הבכורה שלו במועדון, בהפסד 4-0 לסלרניטנה במסגרת הסיבוב השני בקופה איטליה לעונת 2023/2024. בוילה נכלל בסגל נבחרת גינאה המשוונית לטורניר גביע אפריקה לאומות 2023, על-אף שלא ערך הופעות במדי הנבחרת עד למועד הזימון. הוגו בוילה, ברשת החברתית אינסטגרם הוגו בוילה, באתר Transfermarkt הוגו בוילה, באתר Soccerway הוגו בוילה, באתר WorldFootball.net הוגו בוילה, באתר National Football Teams הוגו בוילה, באתר FootballDatabase.eu הוגו בוילה, באתר ESPN José Nabil y Salomón Obama ilusionan la lista definitiva de los 27 guerreros de Juan Michá para la CAN Costa de Marfil באתר Huella Deportiva, ‏ 31 בדצמבר 2023 (בספרדית)
מרסיאנו צ'אמי

מרסיאנו סנקה צ'אמי (בפורטוגזית: Marciano Sanca Tchami; נולד ב-28 ביוני 2004 בביסאו שבגינאה ביסאו) הוא כדורגלן מגינאה ביסאו המשחק בעמדת החלוץ בקבוצת מיטיולן מליגת העל הדנית ובנבחרת גינאה ביסאו. מרסיאנו גדל באקדמיית MEPA ובמחלקות הנוער של ז'יל ויסנטה, ליישואש ואלמריה. בשנת 2022 החל לשחק בקבוצת המילואים של אלמריה. ב-6 באוקטובר 2023 ערך את הופעת הבכורה שלו בקבוצה הראשונה של המועדון, בהפסד 3-0 לאתלטיק בילבאו במסגרת המחזור התשיעי בלה ליגה לעונת 2023/2024. ב-17 בנובמבר 2023 ערך מרסיאנו את הופעת הבכורה שלו בנבחרת גינאה ביסאו, בתיקו 1-1 נגד נבחרת בורקינה פאסו במסגרת מוקדמות מונדיאל 2026. נכלל בסגל נבחרת גינאה ביסאו לטורניר גביע אפריקה לאומות 2023. מרסיאנו צ'אמי, באתר Transfermarkt מרסיאנו צ'אמי, באתר Soccerway מרסיאנו צ'אמי, באתר BDFutbol מרסיאנו צ'אמי, באתר FootballDatabase.eu BACIRO CANDE ANUNCIA LISTA DOS CONVOCADOS COM 14 ESTREIANTES PARA O CAN'2024 בחשבון הפייסבוק הרשמי של פדרציית הכדורגל של גינאה ביסאו, 22 בדצמבר 2023 (בפורטוגזית)
אוגם

אוגם (באירית: Ogham, באירית תיכונה (אנ'): ogum, ogom, או ogam) הוא צורת כתב אירית קדומה, המורכבת משילובים שונים של קוים על קו אחד מרכזי משותף, שנחרטה לרוב על עמודי אבן ועץ. אותיות האלפבית הן: כתובות האוגם פורסמו ומוספרו בפרסום מרוכז בשם Corpus Inscriptionum Insularum Celticarum ("קורפוס הכתובות הקלטיות האינסולריות" – קלטית אינסולרית (אנ') היא הענף של השפות הקלטיות באיים הבריטיים), או בקיצור CIIC, שנכתב בראשות רוברט מקאליסטר. פרויקט נוסף של פרסום הכתובות נקרא Celtic Inscribed Stones Project, או בקיצור CISP. תפוצת כתובות אוגם באירלנד ובריטניה אבן אוגם ב־Beaufort שבמחוז קרי אבן אוגם ב־Aberdeenshire בסקוטלנד אבן אוגם בחצר כנסייה ב־Kilmalkedar שבמחוז קרי עמוד מספר בלימוט (אנ') ובו Auraicept na n-Éces – טקסט אירי קדום על לשון ודקדוק מדיה וקבצים בנושא אוגם בוויקישיתוף אוגם, באתר אנציקלופדיית ההיסטוריה העולמית (באנגלית) topic/ogham-alphabet אוגם, באתר אנציקלופדיה בריטניקה (באנגלית) ogum, ogom in Quin, E. G.; et al., eds. (2007) [1913–1975]. Dictionary of the Irish Language, Based Mainly on Old and Middle Irish Materials. Dublin: RIA. Charles Graves, C. Limerick, The Ogham Alphabet, Hermathena 2, 1876, עמ' 455, 458 O. G. S. Crawford, Corpus Inscriptionum Insularum Celticarum, Antiquity 19, 1945-12, עמ' 207–209 doi: 10.1017/S0003598X00019086 Celtic Inscribed Stones Project (CISP) on-line database, באתר יוניברסיטי קולג' לונדון ערך זה הוא קצרמר בנושא שפות ובנושא אירלנד. אתם מוזמנים לתרום לוויקיפדיה ולהרחיב אותו.
דיוויזיית הכוחות המיוחדים ה-14

דיוויזיית הכוחות המיוחדים ה-14 (בערבית: فرقة القوات الخاصة الرابعة عشرة) של הצבא הסורי היא דיוויזיית חיל רגלים סורית אשר לחמה במלחמת האזרחים הלבנונית ובמלחמת האזרחים בסוריה. הדיוויזיה הוקמה ב-1990, כדיוויזיית כוחות מיוחדים. חיילי הדיוויזיה גויסו מקרב העלווים הנאמנים למפלגת הבעת' הסורית. תוכנית האימונים של הכוחות המיוחדים הסורים הייתה תובענית וקשה מאוד. עם זאת, כיום, בצבא הסורי אין משמעות למונח "כוחות מיוחדים", וחיילי הדיוויזיה משמשים בפועל כחי"ר רגיל. הדיוויזיה השתתפה במלחמת האזרחים הלבנונית. כמו כן, השתתפה הדיוויזיה במלחמת האזרחים הסורית, בעיקר בקרבות סביב חומס. נכון ל-2019, סדר הכוחות של הדיוויזיה היה כדלהלן: רגימנט הכוחות המיוחדים ה-36 רגימנט הכוחות המיוחדים ה-554 רגימנט הכוחות המיוחדים ה-556 "Syria's army holds the key to Assad regime's future" "syrian special force eating snake scorpion الجيش السوري القوات الخاصة". "Syrian soldiers dominate all snakes: vipers and terrorist" "The Syrian Army Doctrinal Order of Battle" "The Lion and The Eagle: The Syrian Arab Army's Destruction and Rebirth" Syria - The Special Forces and the Elite Units ערך זה הוא קצרמר בנושא סוריה ובנושא צבא. אתם מוזמנים לתרום לוויקיפדיה ולהרחיב אותו.
פמאנה קיזרה

פמאנה קיזרה (בפורטוגזית: Famana Quizera; נולד ב-25 באפריל 2002 בביסאו שבגינאה ביסאו) הוא כדורגלן מגינאה ביסאו המשחק בעמדת הקשר ההתקפי בקבוצת אקדמיקו דה ויזאו מהליגה הפורטוגלית השנייה ובנבחרת גינאה ביסאו. קיזרה גדל במחלקות הנוער של בנפיקה ליסבון ובורוסיה מנשנגלדבך. בשנת 2020 החל לשחק בקבוצת המילואים של בורוסיה מנשנגלדבך. ב-1 בספטמבר 2021 הושאל לאקדמיקו דה ויזאו מהליגה הפורטוגלית השנייה. ב-21 ביולי 2022 חתם על חוזה קבוע במועדון. ב-11 בספטמבר 2023 ערך קיזרה את הופעת הבכורה שלו בנבחרת גינאה ביסאו, בניצחון 2-1 על נבחרת סיירה לאון במסגרת מוקדמות גביע אפריקה לאומות 2023. נכלל בסגל נבחרת גינאה ביסאו לטורניר גביע אפריקה לאומות 2023. פמאנה קיזרה, באתר Transfermarkt פמאנה קיזרה, באתר Fussballdaten.de (בגרמנית) פמאנה קיזרה, באתר Soccerway פמאנה קיזרה, באתר WorldFootball.net פמאנה קיזרה, באתר FootballDatabase.eu BORUSSIA VERLEIHT QUIZERA AN ACADEMICO VISEU באתר הרשמי של בורוסיה מנשנגלדבך, 1 בספטמבר 2021 (בגרמנית) FAMANA QUIZERA WECHSELT ZU ACADEMICO VISEU באתר הרשמי של בורוסיה מנשנגלדבך, 21 ביולי 2022 (בגרמנית) BACIRO CANDE ANUNCIA LISTA DOS CONVOCADOS COM 14 ESTREIANTES PARA O CAN'2024 בחשבון הפייסבוק הרשמי של פדרציית הכדורגל של גינאה ביסאו, 22 בדצמבר 2023 (בפורטוגזית)
סם מריל

סמואל הוסקינס "סם" מריל (באנגלית: Samuel Hoskins "Sam" Merrill; נולד ב-15 במאי 1996) הוא כדורסלן אמריקאי המשחק בקבוצת קליבלנד קאבלירס מליגת ה-NBA, בעמדת הקלע. מריל נולד באלבקרקי שבניו מקסיקו, וגדל בבאונטיפול שביוטה. לאחר לימודיו התיכוניים נשלח מטעם הכנסייה המורמונית לשליחות מיסיונרית בת שנתיים בניקרגואה. בין השנים 2012–2016 למד באוניברסיטת המדינה של יוטה, ולאורך תקופתו בקבוצת הכדורסל שלה העמיד ממוצעים של 16.8 נקודות, 3.6 אסיסטים ו-3.6 ריבאונדים למשחק. מריל נבחר בבחירה ה-60 והאחרונה של דראפט ה-NBA‏ 2020 על ידי ניו אורלינס פליקנס, ומיד הועבר בטרייד למילווקי באקס. בסיום עונת הרוקי שלו זכה עם הבאקס באליפות ה-NBA, לאחר שגברו על פיניקס סאנס בסדרת הגמר. לאורך הפלייאוף שותף מריל ב-8 משחקים בלבד, וקלע 5 נקודות בסך הכול. באוגוסט 2021 הועבר יחד עם שתי בחירות דראפט עתידיות (סיבוב שני) לממפיס גריזליס, תמורת גרייסון אלן. בינואר 2022, לאחר שישה משחקים בממפיס, שוחרר מהקבוצה. באוקטובר 2022 הצטרף לקליבלנד צ'ארג' מליגת הפיתוח של ה-NBA, וב-22 משחקיו בקבוצה קלע 18.4 נקודות בממוצע למשחק, ב-44.1% קליעה לשלוש. במרץ 2023 חתם על חוזה בקליבלנד קאבלירס. ב-18 בדצמבר 2023 קבע שיא קריירה של 19 נקודות במשחק מול יוסטון רוקטס, ויומיים לאחר מכן שבר את שיאו כשקלע 27 נקודות (עם 8 שלשות) מול יוטה ג'אז. מדיה וקבצים בנושא סם מריל בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Grizzlies acquire Sam Merrill and two future second round picks from Bucks
אורי מייזלמן

אוּרִי "כובע גרב" מייזלמן (נולד ב-10 באפריל 1977) הוא מוזיקאי, יוצר ואיש חינוך. לשעבר מתופף להקת "קרח תשע", יוזם פרויקטים מוזיקליים-חינוכיים וחבר להקת "אל המשורר". פעיל בולט בהנצחת זכר השואה באמצעות מוזיקה וברשת החברתית, מדריך במסעות לפולין, חבר תנועת דרור-ישראל וחבר בצוות הקינים הערבים בתנועת הנוער העובד והלומד. מייזלמן נולד בכפר סבא, בנם של דוד מייזלמן, מחנך שניהל את פנימיית שטיינברג בכפר סבא במשך כארבעה עשורים, וצפרא שעבדה כגננת, ולו אחות ואח גדולים. המשפחה התגוררה בפנימייה, ושם גדל. התחנך בבית הספר היסודי ברנר ובתיכון כצנלסון. מילדותו אוהד את קבוצות הכדורגל והכדורסל הפועל תל אביב. את דרכו המוזיקלית החל מייזלמן כמתופף בלהקת "קרח תשע" שפעלה בשנות ה-90, זאת לאחר שחבר לנעם רותם, אוהד קוסקי ורועי הדס. הלהקה, שהוציאה שני אלבומים, התפרקה לאחר 6 שנות פעילות אך התאחדה מאז למספר הופעות. בפברואר 2004 חיפש שירים בנושא השואה, ומצא את הספרון "משל עצמי" ובו שיריו של הנער אברמק קופלוביץ' מגטו לודז'. מייזלמן פנה לאוהד קוסקי, שהלחין את כל שירי האלבום. כמו כן, נרתמו למלאכה הנגנים רועי הדס, עידן קגן, אייל תלמודי ודייוויד סטברו. האלבום הופץ ב-2005. ב-2010 הקים יחד עם חבריו, בעז אלברט, חי שושן וטל גולדברג (כולם חברי תנועת דרור-ישראל) את להקת אל המשורר. ב-2011 הוציאה הלהקה אלבום ראשון באותו השם, אל המשורר, המחייה את שיריו הנשכחים של חיים נחמן ביאליק. ב-2016 הוציאה את אלבומה השני, שני אדונים בשלג, המבוססת על יצירתו של המשורר ולדיסלב שלנגל מגטו ורשה. במקביל לפעילותו המוזיקלית המוקדמת, החל מייזלמן לפעול כמדריך ורכז בתנועת הנוער העובד והלומד. ניהל מרכזים לנוער יוצא אתיופיה בעמותת "דרור בתי חינוך" ובעשור השלישי של המאה ה-21 הוא פעיל כחבר בצוות הקינים הערבים בתנועה, בעיקר בג'סר א-זרקא ובפזורה הבדואית בנגב, ובמסגרת זו משתתף בהקמה של בתי ספר חדשים לילדי הפזורה. לאורך השנים מייזלמן הדריך עשרות מסעות לפולין במרכז ההדרכה "המעורר". פעילותו זו הציבה אותו כאחד מהקולות הבולטים בתחום הדרכת השואה, והוא אף השתתף בסרט "מסע לפולין" של כאן חינוכית, והתראיין רבות בתקשורת בנושא חשיבות הנחלת זיכרון השואה לדור הצעיר הוא חבר הוועד המנהל של ארגון מדריכי המסעות לפולין. כמו כן, מרצה בנושאי תרבות, מוזיקה וזיכרון השואה. הרצאותיו אלה עוסקות בין היתר בפרויקטים המוזיקליים-חינוכיים אותם הוביל. נוסף על אלה, פעיל מייזלמן בשיקום אנדרטאות שואה המנציחות קהילות בבתי עלמין ברחבי ישראל ובפולין, ופועל להנצחת קהילות יהודיות מתקופת השואה באמצעות סיורים בבתי העלמין בחולון ובגבעתיים ובמיזמים נוספים. מדיה וקבצים בנושא אורי מייזלמן בוויקישיתוף אורי מייזלמן, ברשת החברתית פייסבוק אורי מייזלמן, ברשת החברתית אקס (טוויטר) אורי מייזלמן, ברשת החברתית אינסטגרם ציוץ של אורי כובע גרב ברשת החברתית אקס (טוויטר), 1 בנובמבר 2019 אורי כובע גרב, באתר Offside Stories מסע לפולין | הסרט המלא, סרט בערוץ "כאן חינוכית", באתר יוטיוב, 13 באפריל 2023 מיכל מרנץ, ‏מדריך מסעות לפולין על ההסכם לחידוש המסעות: "רק המדריך ובית הספר קובעים את רשימת האתרים במסע", באתר דבר העובדים בארץ ישראל, 14 באפריל 2023 איתן לשם, "עוד שנה בלי מסעות לפולין כל המפעל האדיר הזה ייעלם": אורי (כובע-גרב) יוצא מהטוויטר (לרגע) וחולם על שגרה (בזהירות), באתר הארץ, 30 בינואר 2023
כיכר הרפובליקה (פירושונים)

האם התכוונתם ל... כיכר הרפובליקה שבפריז כיכר הרפובליקה (פירנצה) כיכר הרפובליקה (ירוואן) כיכר הרפובליקה (רומא)
מראה קרה

מראה קרה היא מראה דיאלקטרית המשמשת להפרדת קרינה תת-אדומה מקרינה בתחום הנראה על ידי החזרת ספקטרום האור הנראה והעברה יעילה מאוד של תחום אורכי גל התת אדום. מראה קרה היא סוג של מסנן דו-צבעי. בדומה למראות חמות, מראות קרות יכולות להיות מתוכננות לזווית פגיעה הנעה בין אפס ל-45 מעלות, והן בנויות מציפוי דיאלקטרי רב-שכבתי מבוסס התאבכות משכבות דקות. ניתן להשתמש במראה קרה לפיצול אלומה (אנ') דו-צבעי במערכות אופטיות כדי להחזיר אורכי גל אור נראה תוך כדי העברת קרינה תת-אדומה, ובכך להפחית חימום של רכיבים במורד המערכת האופטית. כמה מהמצלמות הדיגיטליות המוקדמות שתוכננו לצילום באור נראה, כמו Associated Press NC2000 ו-Nikon Coolpix 950, היו רגישות בצורה יוצאת דופן לקרינת אינפרא אדומה, ונטו לייצר צבעים שגויים בגלל זיהום של קרינה בתחום התת-אדום. דווקא בגלל הרגישות הזו, ניתן להשתמש במצלמות אלו לצילום תת-אדום על ידי הכנסת מראה קרה למסלול ההדמיה, לרוב על ידי הרכבת המסנן בחזית העדשה. בשיטה זו, האור הנראה יוחזר חזרה ולא יגיע לגלאי ורק (או בעיקר) קרינת תת-אדום תעבור ותיקלט בו ליצירת התמונה. גם מצלמות דיגיטליות חדשות יותר רגישות לתת אדום הקרוב, באורכי גל עד 1200 מיקרון. ברובן מותקן פילטר הצמוד לגלאי ומתפקד כמראה חמה: מחזיר את תחום התת-אדום (והעל סגול) ומעביר רק את התחום הנראה, זאת על מנת לספק צבעים נאמנים למקור. במרבית המצלמות ישנה העברה שיורית גבוהה מספיק של תחום התת-אדום כך שאפשר עדיין לצלם בתת-אדום על ידי התקנת מסנן מראה קרה בחזית העדשה, שיעביר את התת-אדום הקרוב ויחסום את התחום הנראה, יחד עם צילום בחשיפה ארוכה. מראה מראה חמה מדיה וקבצים בנושא מראות דיאלקטריות בוויקישיתוף Melentijevic, Ilija (2015-03-04). "What is Infrared Photography?". Kolari Vision (באנגלית אמריקאית). נבדק ב-2022-10-05. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
שער נאואן

שער נאואן (בגרמנית: Nauener Tor) הוא אחד משלושת השערים שעברו שימור בפוטסדאם שבגרמניה. הוא נבנה בשנת 1755 והוא הדוגמה הראשונה להשפעה של אדריכלות התחייה הגותית האנגלית ביבשת אירופה. השער הראשון נבנה בסביבות 1720 במרחק של כ-400 מטרים מהאתר הנוכחי. השער השני נבנה בשנת 1733 במיקום הנוכחי. בשנת 1755 נבנה השער מחדש במתכונתו הנוכחית על ידי האדריכל יוהאן גוטפריד בירינג על פי שרטוט של פרידריך השני. במקור הייתה חומת עיר שחיברה את שער נאואן עם שני השערים האחרים, הייגרטור (Jägertor) ושער ברנדנבורג הקטן. כיום שלושת שערי פוטסדאם מחוברים בטיילת במקום בחומת עיר. נאואן טור ממוקם בסמוך לרובע ההולנדי. משתמשיו היו אנשי צבא ומנהלה, סוחרים ובעלי מלאכה. כיום בכיכר ממול יש בתי קפה רבים, מסעדות וברים, והוא נקודת מפגש פופולרית בפוטסדאם לתיירים ובני המקום. פסי חשמלית מובילים ישירות דרך השער. Paul Sigel, Silke Dähmlow, Frank Seehausen, Lucas Elmenhorst: Architekturführer Potsdam - Dietrich Reimer Verlag, Berlin 2006, ISBN 3-496-01325-7 מדיה וקבצים בנושא שער נאואן בוויקישיתוף ערך זה הוא קצרמר בנושא גרמניה ובנושא אדריכלות. אתם מוזמנים לתרום לוויקיפדיה ולהרחיב אותו.
בית הכנסת הקטן (סנקט פטרבורג)

בית הכנסת הקטן הוא בית הכנסת העתיק ביותר בסנקט פטרבורג. בית הכנסת נבנה על ידי האדריכל איבן איבנוביץ' שאפוסניקוב. התכנון הכללי של מתחם בית הכנסת, שכולל גם את בית הכנסת הגדול, אושר על ידי ממשלת הצאר הרוסי בשנת 1883. בנייתו של בית הכנסת הקטן הושלמה בשנת 1883, 7 שנים לפני שהושלמה בנייתו של בית הכנסת הגדול. בית הכנסת נחנך ב-13 באוקטובר 1886, היום הראשון של חול המועד סוכות. בתקופה הסובייטית שימש בית הכנסת כמרכז הרוחני של יהודי לנינגרד. בית הכנסת פעל גם במהלך המצור על לנינגרד במלחמת העולם השנייה. בשנת 2011 החליטה הקהילה היהודית לשקם את בית הכנסת ולשחזר את מראהו המקורי. עבודות השיקום ארכו 4 שנים. ערך זה הוא קצרמר בנושא בתי כנסת. אתם מוזמנים לתרום לוויקיפדיה ולהרחיב אותו.
אקנת שינד

אקנת סמבהג'י שינד (במראטהית: एकनाथ शिंदे; נולד ב-9 בפברואר 1964) הוא פוליטיקאי הודי המכהן כראש השרים של מהאראשטרה מטעם השיוו סנה מיוני 2022. אקנת שינד נולד ב-9 בפברואר 1965 בטהנה (אנ') שבמהאראשטרה. בנובמבר 2020 קיבל תואר ראשון באומנות ממכללת ישוונטרו בלוונטרו צ'אוואן. שינד היה נהג בטהנה, שם נבחר למועצת העיר מטעם השיוו סנה. ב-2004 נבחר לראשונה לאספה המחוקקת של מהאראשטרה, אליה נבחר במשך ארבע מערכות בחירות רצופות - 2009, 2014 ו-2019. הוא שימש גם כראש האופוזיציה באספה לתקופה קצרה ב-2014, כשהקואליציה בין השיוו סנה למפלגת העם ההודית התפרקה. לאחר הבחירות לאספה ב-2019 נוצר משבר פוליטי בין מפלגת העם ההודית לשיוו סנה, שהשיוו סנה דורשת לקבל רוטציה במשרת ראש השרים, בעוד מפלגת העם ההודית מתנגדת לדרישה. בסופו של דבר הקימה השיוו סנה ממשלה בתמיכת הקונגרס הלאומי ההודי ומפלגת הקונגרס הלאומית בראשות אודהב טהקרי (אנ'). שינד שימש כשר לפיתוח עירוני ועבודות ציבוריות. ביוני 2022 פרש שינד מהממשלה יחד עם מרבית חברי השיוו סנה, והקים קואליציה חילופית בתמיכת מפלגת העם ההודית. ב-30 ביולי 2022 הוא הושבע לראש השרים של מהאראשטרה. ההחלטה גרמה לפיצול בשיוו סנה בין תומכי שינד לתומכי טהקרי, וועדת הבחירות של הודו קיבלה בפברואר 2023 את טענתו של שינד לייצוג המפלגה בעקבות תמית רוב המחוקקים מטעם המפלגה בו, וקבעה כי הפלג בראשותו זכאי להשתמש בסמלי המפלגה. בנו של שינד, שריקנט (אנ'), הוא חבר בלוק סבהה מ-2014. מדיה וקבצים בנושא אקנת שינד בוויקישיתוף אקנת שינד, ברשת החברתית אקס (טוויטר) אקנת שינד, ברשת החברתית אינסטגרם Maharashtra CM Eknath Shinde's birthday celebrated in Thane NCP taunts with khokha cake, The Times of India, ‏9 בפברואר 2023 Maharashtra Minister A Degree Holder Now, Tweets MP Son, NNTV, ‏18 בנובמבר 2020 Kamlesh Damodar Sutar, Eknath Shinde, the man who changed the game in Maharashtra’s politics, India Today, ‏21 ביוני 2022 Eknath Shinde takes oath as Maharashtra CM, The Hindu Business Line, ‏30 ביוני 2022 India Today Web Desk, Eknath Shinde faction wins Shiv Sena symbol war: A timeline of events, India Today, ‏17 בפברואר 2023
מתאו ג'וזף

מתאו ג'וזף פרננדס-רגאטיו (בספרדית: Mateo Joseph Fernández-Regatillo; נולד ב-19 באוקטובר 2003) הוא כדורגלן אנגלי יליד ספרד המשחק בעמדת החלוץ בלידס יונייטד מהצ'מפיונשיפ. ג'וזף משחק גם בנבחרת ספרד עד גיל 21. ג'וזף הוא תוצר מחלקת הנוער של ראסינג סנטאנדר. ב-2017, לאחר עונה טובה, עבר לאקדמיה של אספניול. בינואר 2022 הוא חתם בלידס יונייטד האנגלית בחוזה לשלוש שנים, והחל לשחק בקבוצה עד גיל 23 של המועדון. הוא ערך את הופעת הבכורה שלו בקבוצה הבוגרת כשחקן פותח בהפסד 0–1 בגביע הליגה מול וולברהמפטון וונדררס ב-9 בנובמבר 2022. הופעת הבכורה שלו בפרמיירליג הייתה שלושה ימים לאחר מכן, כשעלה מהספסל בדקה ה-89 במקומו של רסמוס כריסטנסן מול טוטנהאם הוטספר. ב-28 בפברואר 2024 כבש צמד בכורה בהפסד 2–3 לצ'לסי במסגרת הסיבוב החמישי של הגביע האנגלי. הוא כבש שער בכורה בליגה ב-29 במרץ, 25 שניות לאחר שנכנס כמחליף, כשהשווה את התוצאה מול ווטפורד ל-2-2. הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. ב-23 באוגוסט הוא בישל פעמיים בניצחון 0–2 על שפילד ונסדיי. ב-31 באוגוסט כבש שער בכורה לעונה בניצחון 0–2 על האל סיטי. במרץ 2023 זומן ג'וזף לראשונה לנבחרת אנגליה עד גיל 20, וערך את הופעת הבכורה שלו במהלך ניצחון 0–2 על גרמניה במנצ'סטר ב-22 במרץ 2023. ב-10 במאי 2023 הוא נכלל בסגל אנגליה למונדיאל עד גיל 20 ב-2023. ג'וזף נולד בספרד לאב אנגלי ממוצא אנטיגואני ולאם ספרדייה. הוא מחזיק באזרחות ספרדית ובריטית. הוא קרוב משפחה של אמיל הסקי, כאשר אביו הוא בן דודו של חלוץ נבחרת אנגליה לשעבר. ג'וזף הוא חלוץ חזק ומיומן מבחינה טכנית, וזכה להשוואות משחק לסרחיו אגוארו הצעיר. הוא כובש פורה, לאחר שהבקיע 14 שערים ב-21 משחקים בקבוצה עד גיל 19 עבור אספניול בעונת 2022/2021. מתאו ג'וזף, ברשת החברתית אינסטגרם מתאו ג'וזף, באתר Transfermarkt מתאו ג'וזף, באתר Soccerway מתאו ג'וזף, באתר BDFutbol מתאו ג'וזף, באתר WorldFootball.net מתאו ג'וזף, באתר FootballDatabase.eu Michael Emons, Chelsea 3 Leeds United 2, BBC Sport, 28 February 2024 Alex Hoad, Watford 2-2 Leeds United: Substitute Mateo Joseph earns point for promotion-hunting Whites, BBC Sport, 29 March 2024 Leeds United 3 3 Portsmouth, BBC Sport, 10 August 2024 Sheffield Wednesday 0 2 Leeds United, BBC Sport, 23 August 2024 Leeds United 2 0 Hull City, BBC Sport, 31 August 2024
כוחות הנמר

כוחות הנמר (בערבית: قُوَّات النِّمْر) היא יחידת כוחות מיוחדים של הצבא הסורי. היחידה הוקמה ב-2013 במהלך מלחמת האזרחים בסוריה, ומשמשת כיחידה למשימות מיוחדות בשירות ממשלת סוריה. כוחות הנמר הוקמו ב-2013 בידי עקיד סוהיל אל-חסן, במטרה להוות כוחות מיוחדים התקפיים. כוחות הנמר היו בין היחידות הסוריות הראשונות שצוידו בטנקי T-90 מתוצרת רוסיה. ב-2016 כוחות הנמר השתתפו במערכה לכיבוש חלב. ב-2017, כוחות הנמר השתתפו בכיבוש הכפר עין אלחניש במישור דיר חפיר מידי המדינה האסלאמית. ב-2018, צומצמו הכוחות באופן ניכר. רבים מהחיילים שולבו מחדש ביחידות אחרות או עזבו את הצבא. ב-29 באוגוסט 2019, ממשלת סוריה ארגנה מחדש את היחידה, ושינתה את שמה ל"דיוויזיית כוחות המשימות המיוחדות ה-25". במרץ 2022 החלה קבוצת וגנר לגייס חברים בכוחות הנמר כדי שיוכלו להילחם עבור רוסיה במלחמת רוסיה-אוקראינה. גריגורי ווטרס, כוחות הנמר, אוקטובר 2018. THE TIGER FORCES "Tiger Forces mobilize T-90 tanks for upcoming Aleppo offensive". Tiger Forces continue encirclement of ISIS in east Aleppo". "Source: The "Tiger" Cancels the Contracts of 6500 of Its Troops throughout Syria". "Syrian Army begins 2nd phase of Idlib offensive, several areas captured" "Russia's Broken Steamroller: Why the Structure of the Russian Army Prevents Victory in Ukraine". כוחות הנמר, ברשת החברתית פייסבוק ערך זה הוא קצרמר בנושא סוריה ובנושא צבא. אתם מוזמנים לתרום לוויקיפדיה ולהרחיב אותו.